 Kọ itẹsiwaju fun paragirafi yii - Lẹyìn ìdìbò Bolshevik tó kẹsẹ járí : Ní November 1917, àwọn ìwé ìròyìn Petrograd gbé àṣẹ kan jáde tó sọ pé kí gbogbo ọkùnrin tó jẹ ọmọ ìdílé Romanov lọ sọ fún Cheka, ìyẹn àwọn ọlọpàá ọtẹlẹmúyẹ. Lákọọkọ, wọn kàn sọ fún wọn pé wọn ò gbọdọ kúrò ní ìlú náà. Ní March 1918, wọn tún pe àwọn Romanov tí wọn forúkọ sílẹ, wọn ní kí wọn kó wọn lọ sí ìgbèkùn nílẹ Rọṣíà. Ní ìgbà ìrúwé ọdún 1918, nígbà tí àwọn Bolshevik kọkọ gbìyànjú láti mú un, Gabriel ní àrùn ikọ ẹgbẹ; dípò kí wọn fi í sẹwọn, àwọn Bolshevik gbà á láyè láti máa gbé pẹlú ìyàwó rẹ, Antonina, ní ilé rẹ tó wà ní Petrograd. Àmọ nígbà tó fi máa di ìgbà ẹẹrùn ọdún 1918, ara rẹ ti yá, lọjọ kan ní oṣù July, àwọn sójà kan tí wọn dìhámọra dé sí ilé kékeré tó ń gbé, wọn sì mú un. Wọn fi í sínú ọgbà ẹwọn Shpalernaya, nínú yàrá kan tó wà nítòsí yàrá ti Dimitri Konstantinovich tó jẹ àbúrò bàbá rẹ àti ti àwọn Ọmọ Ọba Nicholas Mikhailovich àti George Mikhailovich. 